

ที่ อว 0654.02/ว 112 คณะบริหารธุรกิจและศิลปศาสตร์

มหาวิทยาลัยเทคโนโลยีราชมงคลล้านนา

128 ถนนห้วยแก้ว ตำบลช้างเผือก

อำเภอเมืองเชียงใหม่ จังหวัดเชียงใหม่

50300

4 ตุลาคม 2567

เรื่อง ขอความอนุเคราะห์รับนักศึกษาฝึกงานในสถานประกอบการ

เรียน

สิ่งที่ส่งมาด้วย หนังสือตอบรับนักศึกษาฝึกงานในสถานประกอบการ จำนวน 1 ฉบับ

ด้วย คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา มีความประสงค์ให้นักศึกษาระดับปริญญาตรี หลักสูตรการจัดการธุรกิจระหว่างประเทศ ได้มีโอกาสเข้าฝึกงานในหน่วยงานของท่าน ในรายวิชา Job Internship in Business Management ซึ่งเป็นการจัดให้มีการบูรณาการการเรียนของนักศึกษากับการปฏิบัติงานเพื่อหาประสบการณ์จริงจากสถานประกอบการ

ในการนี้ คณะบริหารธุรกิจและศิลปศาสตร์ ได้พิจารณาแล้วเห็นว่าการเข้าฝึกงานในสถานประกอบการของท่านจะเกิดประโยชน์แก่นักศึกษาเป็นอย่างมาก จึงใคร่ขอความอนุเคราะห์ท่านรับนักศึกษา เข้าฝึกงานในสถานประกอบการ ภาคการศึกษาที่ 2 ปีการศึกษา 2567 ระหว่างวันที่ 18 พฤศจิกายน 2567 ถึงวันที่ 8 มีนาคม 2568 โดยคณะฯ กำหนดให้นักศึกษาฝึกงานในสถานประกอบการในฐานะพนักงานเต็มเวลา

จึงเรียนมาเพื่อโปรดพิจารณาให้ความอนุเคราะห์ หากผลการพิจารณาเป็นประการใด กรุณาส่งหนังสือตอบรับที่แนบมาพร้อมนี้กลับมายัง หลักสูตรการจัดการธุรกิจระหว่างประเทศ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา

ขอแสดงความนับถือ

(รองศาสตราจารย์กัญฐณา ดิษฐ์แก้ว)

คณบดีคณะบริหารธุรกิจและศิลปศาสตร์

หลักสูตรการจัดการธุรกิจระหว่างประเทศ

โทรศัพท์ 0 5392 1444 ต่อ 1294

(นายพุฒิพงค์ ประสงค์ทรัพย์ ผู้ประสานงาน)

#### หนังสือตอบรับนักศึกษาฝึกงาน

ที่……………………………… DHL Service Point Thapae Gate

เลขที่ 2/6 ถ.ราชดำเนิน ต.ศรีภูมิ

อ.เมืองเชียงใหม่ จังหวัดเชียงใหม่

50200

วันที่………….เดือน………………..…..พ.ศ………………..

เรื่อง การรับนักศึกษาฝึกงานในสถานประกอบการ

เรียน คณบดีคณะบริหารธุรกิจและศิลปศาสตร์

อ้างถึง หนังสือที่ อว 0654.02/ว 112 ลงวันที่ 4 ตุลาคม 2567

ตามที่ ท่านได้ขอความอนุเคราะห์เพื่อรับนักศึกษาระดับปริญญาตรี หลักสูตรการจัดการธุรกิจระหว่างประเทศ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา เข้ารับการฝึกงาน ในหน่วยงานแห่งนี้ ในภาคการศึกษาที่ 2 ปีการศึกษา 2567 ตั้งแต่วันที่ 18 พฤศจิกายน 2567 ถึงวันที่ 7 มีนาคม 2568 นั้น ทางหน่วยงานได้พิจารณาแล้ว เห็นว่า

□ ยินดีให้ความร่วมมือรับนักศึกษาเข้าฝึกงาน จำนวน 1 ราย คือ

1.

□ ไม่สามารถรับนักศึกษาเข้าฝึกงานได้

**ตำแหน่งงาน / ลักษณะงาน ที่ให้นักศึกษาปฏิบัติในหน่วยงาน**

2.1……………………………….…………………………………………………………………………….………….

2.2……………………………….……………………………………………………………………………..………… 2.3….……………………………………………………………………………………………………………………..

2.4….………………………………………………………………………………………………………………………

จึงเรียนมาเพื่อทราบ

### ขอแสดงความนับถือ

(………………………………………………………………)

##### ตำแหน่ง………………..……….…………………………….

กรุณาประทับตราหน่วยงาน